CELEX: 32009D0437
Language: el
Date: 2009-06-08 00:00:00
Title: 2009/437/ΕΚ: Απόφαση της Επιτροπής, της 8ης Ιουνίου 2009 , σχετικά με την τροποποίηση της απόφασης 2007/268/ΕΚ για την εφαρμογή προγραμμάτων επιτήρησης για τη γρίπη των πτηνών σε πουλερικά και άγρια πτηνά στα κράτη μέλη [κοινοποιηθείσα υπό τον αριθμό Ε(2009) 4228] (Κείμενο που παρουσιάζει ενδιαφέρον για τον ΕΟΧ)

10.6.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 145/45
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 8ης Ιουνίου 2009
   σχετικά με την τροποποίηση της απόφασης 2007/268/ΕΚ για την εφαρμογή προγραμμάτων επιτήρησης για τη γρίπη των πτηνών σε πουλερικά και άγρια πτηνά στα κράτη μέλη
   [κοινοποιηθείσα υπό τον αριθμό Ε(2009) 4228]
   (Κείμενο που παρουσιάζει ενδιαφέρον για τον ΕΟΧ)
   (2009/437/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 24 παράγραφος 2 τέταρτο εδάφιο και το άρθρο 24 παράγραφος 10,
   την οδηγία 2005/94/ΕΚ του Συμβουλίου, της 20ής Δεκεμβρίου 2005, σχετικά με κοινοτικά μέτρα για την καταπολέμηση της γρίπης των πτηνών και την κατάργηση της οδηγίας 92/40/ΕΟΚ (2), και ιδίως το άρθρο 4 παράγραφος 2,
   Εκτιμώντας τα ακόλουθα:
   
               (1)
            
            
               Η απόφαση 2007/268/ΕΚ της Επιτροπής (3) θεσπίζει κατευθυντήριες γραμμές για την εφαρμογή προγραμμάτων επιτήρησης για τη γρίπη των πτηνών σε πουλερικά και άγρια πτηνά στα κράτη μέλη. Οι εν λόγω κατευθυντήριες γραμμές περιλαμβάνουν διατάξεις σχετικά με την υποβολή των αποτελεσμάτων των εργαστηριακών δοκιμών στο Κοινοτικό Εργαστήριο Αναφοράς για γρίπη των πτηνών.
            
         
               (2)
            
            
               Μετά την έκδοση της απόφασης 2007/268/ΕΚ, η Επιτροπή εισήγαγε ηλεκτρονικό σύστημα αναφοράς των αποτελεσμάτων των εργαστηριακών δοκιμών που λαμβάνονται κατά την επιτήρηση των πουλερικών και των άγριων πτηνών. Κρίνεται σκόπιμο το εν λόγω ηλεκτρονικό σύστημα να χρησιμοποιείται για τους σκοπούς των υποχρεώσεων αναφοράς σύμφωνα με την απόφαση 2007/268/ΕΚ.
            
         
               (3)
            
            
               Επιπλέον, σύμφωνα με την απόφαση 2007/268/ΕΚ όλα τα οροθετικά ευρήματα πρέπει να επιβεβαιώνονται από τα εθνικά εργαστήρια για τη γρίπη των πτηνών με δοκιμασία αναστολής της αιμοσυγκόλλησης, με τη χρησιμοποίηση προσδιορισμένων στελεχών τα οποία προμηθεύει το Κοινοτικό Εργαστήριο Αναφοράς για τη γρίπη των πτηνών. Κρίνεται σκόπιμη η αντικατάσταση των στελεχών που χρησιμοποιούνται για την επιβεβαίωση του υποτύπου H5 της γρίπης των πτηνών με άλλα στελέχη, τα οποία ενδέχεται να επιτύχουν τις ίδιες διαγνωστικές παραμέτρους με ταχύτερο και οικονομικά αποδοτικότερο τρόπο.
            
         
               (4)
            
            
               Συνεπώς, η απόφαση 2007/268/ΕΚ πρέπει να τροποποιηθεί ανάλογα.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2007/268/ΕΚ τροποποιείται ως εξής:
   
               1)
            
            
               Το παράρτημα I τροποποιείται ως εξής:
               
                           α)
                        
                        
                           Στο μέρος A τμήμα A.2, το σημείο 4 αντικαθίσταται από τα ακόλουθα:
                           
                                       «4.
                                    
                                    
                                       Η αρμόδια αρχή εξασφαλίζει ότι όλα τα θετικά και τα αρνητικά αποτελέσματα τόσο των ορολογικών όσο και των ιολογικών εργαστηριακών ερευνών που λαμβάνονται κατά την επιτήρηση αναφέρονται στην Επιτροπή μέσω του ηλεκτρονικού συστήματος της Επιτροπής. Τα εν λόγω αποτελέσματα πρέπει να αναφέρονται κάθε τρείς μήνες και να καταχωρούνται στο ηλεκτρονικό σύστημα εντός τεσσάρων εβδομάδων από τη λήξη της περιόδου των τριών μηνών.»
                                    
                                 
                     
                           β)
                        
                        
                           Στο μέρος B, το σημείο 2 αντικαθίσταται από τα ακόλουθα:
                           
                                       «2.
                                    
                                    
                                       Το ΚΕΑ παρέχει ειδικά πρωτόκολλα τα οποία συνοδεύουν την αποστολή δειγμάτων και διαγνωστικού υλικού στο ΚΕΑ. Πρέπει να εξασφαλιστεί η καλή ανταλλαγή πληροφοριών μεταξύ του ΚΕΑ και των εθνικών εργαστηρίων. Το ΚΕΑ παρέχει τεχνική υποστήριξη και διατηρεί ευρύ απόθεμα διαγνωστικών αντιδραστηρίων.»
                                    
                                 
                     
                           γ)
                        
                        
                           Στο μέρος Δ, το σημείο 3 αντικαθίσταται από τα ακόλουθα:
                           
                                       «3.
                                    
                                    
                                       Όλα τα οροθετικά ευρήματα επιβεβαιώνονται από τα εθνικά εργαστήρια με δοκιμασία αναστολής της αιμοσυγκόλλησης, με τη χρησιμοποίηση προσδιορισμένων στελεχών τα οποία προμηθεύει το ΚΕΑ:
                                       
                                                   α)
                                                
                                                
                                                   για τον υποτύπο 
                                                         H5
                                                      :
                                                   
                                                               i)
                                                            
                                                            
                                                               αρχική δοκιμή με τη χρήση teal/England/7894/06 (H5N3)·
                                                            
                                                         
                                                               ii)
                                                            
                                                            
                                                               δοκιμή για όλα τα θετικά δείγματα με chicken/Scotland/59(H5N1) για την εξάλειψη των αντισωμάτων διασταυρούμενης αντίδρασης N3·
                                                            
                                                         
                                             
                                                   β)
                                                
                                                
                                                   για τον υποτύπο 
                                                         H7
                                                      :
                                                   
                                                               i)
                                                            
                                                            
                                                               αρχική δοκιμή με τη χρήση Turkey/England/647/77 (H7N7)·
                                                            
                                                         
                                                               ii)
                                                            
                                                            
                                                               δοκιμή για όλα τα θετικά δείγματα με African Starling/983/79 (H7N1) για την εξάλειψη των αντισωμάτων διασταυρούμενης αντίδρασης N7.»
                                                            
                                                         
                                             
                                 
                     
         
               2)
            
            
               Στο παράρτημα II μέρος A τμήμα A2, το σημείο 3 αντικαθίσταται από τα ακόλουθα:
               
                           «3.
                        
                        
                           Η αρμόδια αρχή εξασφαλίζει ότι όλα τα θετικά και τα αρνητικά αποτελέσματα τόσο των ορολογικών όσο και των ιολογικών εργαστηριακών ερευνών που λαμβάνονται κατά την επιτήρηση αναφέρονται στην Επιτροπή μέσω του ηλεκτρονικού συστήματος της Επιτροπής. Τα εν λόγω αποτελέσματα πρέπει να αναφέρονται κάθε τρείς μήνες και να καταχωρούνται στο ηλεκτρονικό σύστημα εντός τεσσάρων εβδομάδων από τη λήξη της περιόδου των τριών μηνών.»
                        
                     
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 8 Ιουνίου 2009.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 224 της 18.8.1990, σ. 19.
   
      (2)  ΕΕ L 10 της 14.1.2006, σ. 16.
   
      (3)  ΕΕ L 115 της 3.5.2007, σ. 3.